《拟安石答》
明代·张弼

东山谢安石，答尔张汝弼。我渐旷达风，未免风流癖。

起来济苍生，谈笑安王室。尔独不闻白眼王金陵，平生廉谨冠世名。

得君不啻鱼水乐，甘心乃从狐鼠朋。只手上遮天眼黑，纵横颠倒县苍生，遂令磬石如浮萍。

乃知士当存大节，琐琐小器何足称。尔生濂洛后，述途见日星。

当自得师报明廷，何须戏与我争衡。东山石无语，落日天冥冥。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。